b'\n_START_ARTICLE_\nHenrik Jung\n_START_SECTION_\nSpillerkarriere\n_START_PARAGRAPH_\nDa Henrik Jung var ung spillede han for Boldklubben Standard (6-10 \xc3\xa5r) fra Amager og efterf\xc3\xb8lgende for naboklubberne T\xc3\xa5rnby Boldklub (10-14 \xc3\xa5r) samt Kastrup Boldklub (14-17 \xc3\xa5r), f\xc3\xb8r han indledte sin tre-\xc3\xa5rige seniorkarriere p\xc3\xa5 Kastrup Boldklubs f\xc3\xb8rstehold i 1984. Her spillede han indtil 1987, og n\xc3\xa5ede at repr\xc3\xa6sentere Kastrup Boldklub p\xc3\xa5 det danske ynglingelandshold 12 gange i perioden 1983-1984, hvorp\xc3\xa5 han udskiftede KB med en fuldtidsprofessionel kontrakt med Boldklubben 1903 i perioden 1987-1990._NEWLINE_Han debuterede for Boldklubben Frem den 17. marts 1991 p\xc3\xa5 hjemmebane mod Odense Boldklub og spillede sin sidste kamp for klubben den 11. oktober 1992 p\xc3\xa5 udebane mod F.C. K\xc3\xb8benhavn i Superligaen. I 1991 havde han to ophold \xe2\x80\x93 begge af ca. tre m\xc3\xa5neders varighed \xe2\x80\x93 f\xc3\xb8rst hos Fenerbah\xc3\xa7e SK (hvor hans kontrakt ikke blev godkendt af det tyrkiske fodboldforbund) og senere hos Lille OSC, som dog ikke kastede en professionel kontrakt af sig og forblev derfor hos Boldklubben Frem. Han var dog tit skadet og efter 6 operationer og deraf afledte f\xc3\xb8lgeskader m\xc3\xa5tte Henrik Imre stoppe den aktive spillerkarriere i en meget tidlig alder \xe2\x80\x93 som 27-\xc3\xa5rig. H\xc3\xb8jdepunktet i hans karriere oplevede han blot to uger for karrierestoppet, da han den 29. september 1992 i Valby Idr\xc3\xa6tspark var med til at vinde over schweiziske Neuch\xc3\xa2tel Xamax FC i UEFA Cuppen med cifrene 4-1._NEWLINE_Tilnavnet "Imre" stammer oprindeligt fra den engelsk fodboldspiller Imre Varadi, idet han dagen efter en TV-transmitteret fodboldkamp scorede et m\xc3\xa5l p\xc3\xa5 n\xc3\xb8jagtig samme flotte og specielle m\xc3\xa5de som Imre Varadi havde gjort det dagen forinden. Tilnavnet blev sidenhen h\xc3\xa6ngende ved.\n_START_SECTION_\nTr\xc3\xa6nerkarriere\n_START_PARAGRAPH_\nEt \xc3\xa5r efter afslutningen sin aktive spillerkarriere besluttede han sig for at forts\xc3\xa6tte indenfor fodbolden og p\xc3\xa5begyndte en tr\xc3\xa6nerkarriere, hvor hans f\xc3\xb8rste job blev som assistenttr\xc3\xa6ner hos k\xc3\xb8benhavnske Boldklubben Avarta i 1993 helt indtil 1996. I 1997 tog han skridtet videre og fortsatte som cheftr\xc3\xa6ner i T\xc3\xa5rnby Boldklub til og med 2000, hvorefter han tr\xc3\xa6nede henholdvis M\xc3\xa5l\xc3\xb8v Boldklub i perioden 2001-2003 og sidenhen til Taastrup FC i perioden fra 2004 til efter\xc3\xa5ret 2005. I efter\xc3\xa5ret 2005 blev han fyret kort f\xc3\xb8r efter\xc3\xa5rss\xc3\xa6sonens afslutning og da valgte derfor at skifte til divisionsklubben Glostrup F.K..'